

SALACGRĪVAS NOVADA DOME

**SALACGRĪVAS NOVADA MŪZIKAS SKOLA**

Reģ. Nr. 50900001151, Pērnavas iela 29, Salacgrīva, Salacgrīvas novads, LV-4033

Tālrunis 29139243; e-pasts muzikasskola@salacgriva.lv



#### **AUDZINĀŠANAS DARBA PLĀNS**

**2019./2020.m.g., 2020./2021.m.g., 2021./2022.m.g.**

**Salacgrīvā**

**2019**

**Saturs**

Ievads …………..……......................................3

1. Izglītības iestādes audzināšanas darba mērķis un uzdevumi

2.1. Izglītības iestādes audzināšanas darba mērķis ……………………………...…..3

2.2. Izglītības iestādes audzināšanas darba uzdevumi 3

2. Audzināšanas darba virzieni un pamatprincipi ……….……………….….…………..….4

3. Audzināšanas darba formas un metodes ……………………………………………...5

4. Sadarbība ar izglītojamo vecākiem …………………………………………………...6

5. Audzināšanas darbību reglamentējošie dokumenti ……………………………..…...7

6. Audzināšanas darba prioritātes 2019.-2022.gadam ……………………………..…...8

7. Audzināšanas darba plānā ietverto prioritāšu īstenošana …………………………...8

7.1. Audzināšanas darba plānā ietverto prioritāšu īstenošana 2019./2020.m.g……...9

7.2. Audzināšanas darba plānā ietverto prioritāšu īstenošana 2020./2021.m.g……..11

7.3. Audzināšanas darba plānā ietverto prioritāšu īstenošana 2021./2022.m.g……..13

8. Ieteicamie audzināšanas darba pasākumi mācību gada ietvaros …………………..15

7. Noslēguma jautājumi ………………………………………………………………….16

Pielikums Nr.1 2019./2020.m.g. izvirzīto prioritāšu rezultāti un izvērtējums…………......17

**Ievads**

Salacgrīvas novada Mūzikas skolas ( turpmāk – izglītības iestāde) audzināšanas darba plāns ( turpmāk – plāns) ir izglītības iestādes reglamentējošs dokuments, kas nosaka audzināšanas darba mērķus, uzdevumus un prioritātes.

Izglītības likums, valsts pamatizglītības standarts, valsts vispārējās vidējās izglītības standarts un mācību priekšmetu standarti nosaka ikviena pedagoga iesaistīšanos un atbildību audzināšanas darbībā.

Izglītības iestādes attīstības stratēģija, mērķi un uzdevumi nodrošina audzināšanas darbību, kas sekmē katra izglītojamā harmonisku un vispusīgu attīstību. Pedagogi sadarbībā ar izglītojamo vecākiem, skolas pedagogiem, vadību un valsts un/vai pašvaldību atbildīgām institūcijām risina ar izglītojamo personības veidošanu un attīstību saistītus jautājumus, vienlaicīgi rūpējoties par pedagoģiski un psiholoģiski labvēlīgu vidi un saliedētu izglītības iestādes kolektīvu.

Audzināšanas darbs norit saskaņā ar Salacgrīvas novada Mūzikas skolas audzināšanas plānu un tajā ietvertajām prioritātēm.

Izglītības iestāde, pamatojoties uz Izglītības likumu un citiem normatīvajiem dokumentiem, īsteno audzināšanas darbu, kas nodrošina izglītojamo garīgo un fizisko attīstību, viņu personības veidošanos.

Audzināšanas darbu skolā vada un koordinē skolas direktore. Audzināšanas procesā iesaistās visi iestādes pedagogi.

Salacgrīvas novada Mūzikas skolā darbojas divas metodiskās komisijas: *Taustiņinstrumentu metodiskā komisija* un *Pūšaminstrumentu/Sitaminstrumentu metodiskā komisija*, kuru viens no uzdevumiem ir risināt dažādus ar audzināšanu saistītus jautājumus izglītības iestādē. Skolā nav atbalsta personāla, taču nepieciešamības gadījumā tiek piesaistīts Salacgrīvas novada sociālais dienests.

Plānam ir ieteikuma raksturs, to var izmantot ikviens pedagogs savā darbā ar izglītojamiem.

**I. Izglītības iestādes audzināšanas darba mērķis un uzdevumi**

**1.1. Audzināšanas darba mērķis:**

Nodrošināt katram izglītojamajam iespēju kļūt par radošu, atbildīgu, tikumisku, rīcībspējīgu un patstāvīgu personību, veicināt izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij un kultūras vērtībām.

**1.2. Audzināšanas darba uzdevumi:**

* Radīt izglītojamam iespēju izprast pašam sevi, apzināties savus pienākumus un tiesības, savu attieksmi un rīcību, mācīt domāt un rīkoties patstāvīgi, uzņemoties atbildību par savu darbu un rīcību;
* Veidot interesi par mācībām caur izglītojamā izziņas interešu attīstību, sadarbību ar priekšmetu pedagogiem;
* Veidot morāles, ētikas un demokrātijas principiem atbilstošu izglītības iestādes psiholoģisko un fizisko vidi;
* Pilnveidot katra izglītojamā personiskās, nacionālās un pilsoniskās identitātes apzināšanos, attīstot patriotismu;
* Veicināt izglītojamo izpratni par tiesībām un pienākumiem, akcentējot cieņpilnu saskarsmi un sadarbības prasmes, kā arī attīstot spēju adaptēties un integrēties mainīga sociālajā vidē;
* Aktualizēt izglītojamā līdzdalību un līdzatbildību kultūrvides veidošanā;
* Aktualizēt izglītojamā līdzdalību un līdzatbildību mācību procesā;
* Sekmēt mērķtiecīgu karjeras izvēli;
* Pilnveidot izglītības iestādes un ģimenes sadarbības veidošanos;
* Veicināt mācību priekšmetu pedagogu radošo un metodisko darbību;
* Veicināt pedagogu profesionālo pilnveidi (semināri, kursi, konferences, projekti);
* Organizēt pasākumus pedagogu labās prakses un pieredzes apkopošanai un popularizēšanai audzināšanas darba jautājumos.
* Veicināt katra izglītojamā harmoniskas personības veidošanos un attīstību.
* Pievērst uzmanību izglītojamo sociāli emocionālajai audzināšanai - savstarpējo attiecību kultūrai, konfliktu risināšanai, vardarbības mazināšanai, iecietības veicināšanai, savu pienākumu un tiesību ievērošanai, pamatvērtību popularizēšanai;
* Veicināt izglītojamo līdzdalību iestādes dzīves jautājumu risināšanā, spēju brīvi un patstāvīgi domāt un atbildīgi rīkoties, pašdisciplīnu, izpratni par pienākumiem un tiesībām (informēšana, pasākumu organizēšana, aptaujas);
* Rosināt izglītojamos iesaistīties paaudžu sadarbības veicināšanā un sabiedrības vienotības radīšanā (sapulces, koncerti, vecāku dienas, ģimeņu koncerts).
* Audzināšanas darbā iesaistīto institūciju sadarbības veicināšana.

**II. Audzināšanas darba virzieni un pamatprincipi**

2.1. Audzināšanas darba galvenie virzieni:

* Sevis izzināšana, pilnveidošana:
  + Mērķtiecība, zinātkāre;
  + Savstarpējās attiecības;
  + Konfliktu risināšana;
  + Ētiskās vērtības.
* Piederība valstij:
  + Ģimene un dzimta;
  + Piederība novadam/pilsētai/skolai;
  + Skolas tēls, iesaiste tā veidošanā;
  + Valstiskā identitāte;
  + Nacionālā identitāte;
  + Multikulturāla vide
* Pilsoniskā līdzdalība:
  + Tiesības un pienākumi;
  + Pilsoniskās līdzdalības iespējas un prasmes;
  + Atbildība un pienākumi pret valsti;
  + Kultūras vērtības un kultūrvide.
* Veselība un vide:
  + Uztura ietekme uz izglītojamā darbspējām, sekmēm mācībās, veselību;
  + Veselīga vide;
  + Datoratkarība un citi atkarību izraisošie procesi un to izraisošie faktori.
* Drošība:
  + Satiksmes drošība un atbildība;
  + Rīcība, atbildība un līdzatbildība sadzīves un ekstremālās situācijās.
* Karjeras izvēle:
  + Mūziķa profesijas daudzveidīgas iespējas;
  + Profesijas un darbs manā ģimenē;
  + Izglītības iespējas Latvijā un ārzemēs;
  + Mācības un treniņprocess – izglītojamā darbs un pienākums;
  + Karjeras plānošana.

2.2. Audzināšanas darba pamatprincipi:

* Sadarbība un pilsoniskā līdzdalība – audzināšanas jautājumu risināšanā iesaistās visas ieinteresētās puses: pedagogi un izglītības darbinieki, izglītojamie, vecāki un ģimene, valsts un pašvaldības institūcijas, nevalstiskās organizācijas, sabiedrība;
* Sistemātiskums – nodrošināta audzināšanas darba sistēma un attīstība;
* Nepārtrauktība un pēctecība audzināšanas darba īstenošanā un mērķu sasniegšanā;
* Ilgtspēja – izglītības lēmumu pamatotība un līdzsvarota attīstība;
* Vienotība un veselums – audzināšanas darbība ir īstenojama vienotā izglītības procesā.;
* Atvērtība informācijai un dialogam, sadarbībai, inovācijām.

2.3. Audzināšanas procesā būtiskākie izkopjamie tikumi noteikti Ministru kabineta 2016.gada 15.jūlija noteikumos Nr.480.

**III. Audzināšanas darba formas un metodes**

|  |  |
| --- | --- |
| **Audzināšanas darba formas** | **Audzināšanas darba metodes** |
| Mācību stundas | * Individuālās vai grupu pārrunas; * Diskusijas; * Tematiskās nodarbības; * Projektu darbs; * Lekcijas. |
| Ārpusstundu pasākumi | * Zinību diena; * Skolotāju diena; * Valsts svētku pasākums; * Latviešu mūzikas koncerts; * Sagatavošanas un 1.klašu koncerts; * Izglītojošas lekcijas, koncertlekcijas; * Erudīcijas konkursi mūzikas teorijā; * Ziemassvētku koncerti; * Ģimeņu koncerts; * Vecāku nedēļa; * Koncerts “Es savai māmiņai”; * Konkursi instrumentspēlē; * Mācību gada noslēguma pasākums; * Izlaidums; * Radošās meistarklases. |
| Ārpusskolas pasākumi | * Komponistu muzeju apmeklējumi; * Koncertu apmeklējumi; * Operas/ baleta izrāžu apmeklējumi; * Dalība konkursos, festivālos, meistarklasēs; * Koncerti novada iestādēs. |
| Sadarbība ar vecākiem | * Informācijas sniegšana/saņemšana – individuālās sarunas, E-klasē; * Vecāku sapulces; * Individuālas sarunas ar vecākiem; * Vecāku darbība Skolas padomē; * Pasākumi, koncerti vecākiem; * Atklātās nodarbības vecākiem. |
| Sadarbība ar pedagogiem | * Individuālās sarunas; * Pedagogu sanāksmes; * Nodaļu metodisko komisiju sanāksmes; * Pedagoģiskās padomes sēdes. |

**IV. Sadarbība ar izglītojamo vecākiem**

4.1. Izglītības iestādes direktore organizē un pārrauga:

* Izglītības iestādes vecāku sapulces, izlaiduma klases vecāku sapulces;
* Tikšanās un individuālās sarunas ar mācību priekšmetu skolotājiem;
* Izglītojošus pasākumus izglītojamajiem, vecākiem, pedagogiem – pēc nepieciešamības un iespējamā finansējuma;
* Izglītības iestādes pasākumus (I un II semestra noslēguma pasākumus, svētku koncertus, izlaidumus, konkursus, u.c.) ar vecāku līdzdalību;
* Informācijas sniegšanu vecākiem – *E-klasē*, Salacgrīvas novada mājaslapā sadaļā *Mūzikas skola,* Salacgrīvas novada informatīvajā izdevumā, skolas lapā sociālajā vietnē *Facebook* u.c.;

4.2. Mācību priekšmetu pedagogi organizē, pārrauga izglītības iestādes direktore:

* Individuālās sarunas ar vecākiem – pēc mācību priekšmeta pedagoga vai vecāku iniciatīvas;
* Informācijas sniegšana/saņemšana – individuālās sarunas, ieraksti izglītojamā dienasgrāmatā, e-klasē (sekmes, uzvedība, kavējumi un cita aktuālā informācija);
* Pasākumus (tematiskās pēcpusdienas, atklātās nodarbības u.c.);

4.3. Visu mācību priekšmetu pedagogu uzdevumi ikdienas darbā:

* Analizēt izglītojamo mācību sasniegumus un disciplīnu, viņu izaugsmes dinamiku, motivēt izglītojamos veikt pašvērtējumu, attīstīt līdzatbildības prasmes par personīgo ieguldījumu mācīšanās prasmju apguvē;
* Sadarboties ar citu mācību priekšmetu pedagogiem, lai uzlabotu izglītojamo mācīšanas un mācīšanās procesa kvalitāti;
* Veikt sistemātisku un mērķtiecīgu darbu skolēnu tikumiskajā un tiesiskajā audzināšanā;
* Veicināt izglītojamo ( klases, grupu, kolektīvu) saliedēšanu, organizējot pasākumus un veidojot tradīcijas;
* Iesaistīt izglītojamos izglītības iestādes organizētajos ārpusstundu pasākumos;
* Motivēt izglītojamos iesaistīties iestādes ārpusstundu darbībā un pasākumos;
* Sniegt atbalstu izglītojamajiem, ievērojot viņu individuālās īpatnības, sekmēt viņu personības attīstību.

4.4.Specialitāšu pedagogu uzdevumi ikdienas mācību darbā :

* Iepazīstināt izglītojamos ar izglītības iestādes iekšējās kārtības noteikumiem, aktualizēt tos ikdienā, pārrunāt izglītojamo pienākumus un tiesības;
* Informēt par aktualitātēm izglītības iestādē;
* Organizēt klases vecāku sanāksmes;
* Regulāri sazināties ar izglītojamo vecākiem.

**V. Audzināšanas darbību reglamentējošie dokumenti**

5.1. Valstī:

* Izglītības likums;
* Ministru kabineta 2018.gada 27.novembra noteikumi Nr.747 *Noteikumi par valsts pamatizglītības standartu un pamatizglītības programmu paraugiem;*
* Ministru kabineta 2019.gada 3.septembra noteikumi Nr.416 *Noteikumi par valsts vispārējās vidējās izglītības standartu un vispārējās vidējās izglītības programmu paraugiem;*
* Bērnu tiesību aizsardzības likums;
* ANO Konvencija par bērnu tiesībām;
* Ministru kabineta 2016.gada 15.jūlija noteikumi Nr. 480 *Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība*;
* MK 24.11.2009. noteikumi Nr. 1338 “Kārtība, kādā nodrošināma izglītojamo drošība izglītības iestādēs un to organizētajos pasākumos“;
* MK 21.05.2013. noteikumi Nr. 259 “Grozījumi Ministru kabineta 2009. gada 24. novembra noteikumos Nr. 1338 "Kārtība, kādā nodrošināma izglītojamo drošība izglītības iestādēs un to organizētajos pasākumos".

5.2. Izglītības iestādē:

* Nolikums;
* *Iekšējās kārtības noteikumi*;
* Attīstības plāns;
* Ētikas kodekss;
* Izglītojamo personas datu apstrādes un aizsardzības kārtība;
* Kārtība par direktores, pedagogu, darbinieku un izglītojamo rīcību, ja tiek konstatēta fiziska vai emocionāla vardarbība pret izglītojamo

**VI. Audzināšanas darba prioritātes 2019.-2022.gadam**

|  |  |  |
| --- | --- | --- |
| **2019./2020.m.g.** | **2020./2021.m.g.** | **2021./2022.m.g.** |
| Ģimene – tās loma mācību procesā un sadarbībā ar skolu. | Pilsoniskā līdzdalība, piederība savai valstij. | Izglītības iestādes tēla veidošana un popularizēšana sabiedrībā. |
| Karjeras izglītības atbalsta pasākumu plānošana un veicināšana. | Izglītojamo individuālo spēju pilnveidošana pašvadītas mācīšanās procesā | Skatuves un uzstāšanās kultūra |

**VII. Audzināšanas darba plānā ietverto prioritāšu īstenošana**

7.1. Audzināšanas darba plānā ietverto prioritāšu īstenošana 2019./2020.mācību gadā:

|  |  |  |  |  |
| --- | --- | --- | --- | --- |
| **Prioritāte** | **Ģimene – tās loma mācību procesā un sadarbībā ar skolu** | | | |
| Mērķis | Akcentēt izglītojamā un viņa ģimenes lomu un uzdevumus izglītības iestādes darbības un mācību procesa pilnveidošanā. | | | |
| Novērtēšanas kritēriji | * Veicināta sadarbība ar izglītojamo ģimenēm; * Sekmēta ģimenes līdzdalība mācību procesā; * Izglītojamie un viņu ģimenes iesaistītas skolas rīkotajos pasākumos. | | | |
| Uzdevumi | | Atbildīgais | Laiks | Audzināšanas darba virziens/ Tikumi |
| Informācijas sniegšana vecākiem par mācību darba organizāciju, mācību gadu uzsākot. | | K.Borozdina, specialitāšu pedagogi | Septembris | Virzieni:  Sevis izzināšana un pilnveidošana: savstarpējās attiecības;  Piederība valstij: ģimene un dzimta.  Pilsoniskā līdzdalība.  Tikumi:  solidaritāte, laipnība, cieņa, atbildība. |
| Organizēt klašu vecāku sapulces un atklātās nodarbības mācību priekšmetos. | | Priekšmetu pedagogi | Oktobris, marts |
| Organizēt individuālas sarunas ar izglītojamajiem par ģimenes nozīmi mūzikas skolas mācību procesā. | | Priekšmetu pedagogi | Oktobris, marts |
| Individuālas sarunas ar vecākiem par mūzikas skolas nozīmi ģimenē un atbalsta sniegšanu saviem bērniem. | | Priekšmetu pedagogi | Pēc nepieciešamības |
| Ģimeņu koncerta organizēšana. | | K.Borozdina | Aprīlis |
| Skolas jubilejas pasākuma organizēšana, iesaistot izglītojamo ģimenes. | | K.Borozdina | Novembris |
| Mātes dienas koncerts *Es savai māmiņai* | | K.Borozdina | Maijs |

|  |  |  |  |  |
| --- | --- | --- | --- | --- |
| **Prioritāte** | **Karjeras izglītības atbalsta pasākumu plānošana un veicināšana.** | | | |
| Mērķis | Sekmēt izglītojamo izpratni par izglītības lomu cilvēka dzīvē un veicināt mērķtiecīgu karjeras izvēli. | | | |
| Novērtēšanas kritēriji | * Ir palielinājusies interese par instrumenta spēli un tā iespējām; * Izglītojamie piedalās dažādās meistarklasēs; * Ir pilnveidotas izglītojamo zināšanas par karjeras iespējām; * Palielinājusies izglītojamo aktivitāte koncertu apmeklēšanā; * Skolā tiek organizēti dažādi pasākumi ar absolventu piedalīšanos. | | | |
| Uzdevumi | | Atbildīgais | Laiks | Audzināšanas darba virziens |
| Pedagogs kā karjeras izvēles piemērs. Pedagogs – mūziķis. | | Priekšmetu pedagogi | Visu gadu | Virzieni:  Karjeras izvēle;  Sevis izzināšana un pilnveidošana;  Pilsoniskā līdzdalība.  Tikumi:  solidaritāte, laipnība, cieņa, atbildība, gudrība, centība. |
| Individuālas sarunas ar pedagogu par karjeras izvēles iespējām. | | Priekšmetu pedagogi | Visu gadu |
| Tikšanās ar skolas absolventiem, absolventu koncerti. | | K.Borozdina | Novembris, decembris, februāris |
| Dalība konkursos. | | Priekšmetu pedagogi | Pēc darba plāna |
| Profesionālu mūziķu koncertu apmeklēšana. | | K.Borozdina, specialitāšu pedagogi | Pēc darba plāna; individuāli |
| Dalība skolas jubilejas koncertā kopā ar skolas absolventiem. | | K.Borozdina, specialitāšu pedagogi | Novembris |
| Dalība meistarklasēs kopā ar profesionāliem mūziķiem. | | K.Borozdina, specialitāšu pedagogi | Februāris |

7.2. Audzināšanas darba plānā ietverto prioritāšu īstenošana 2020./2021.mācību gadā:

|  |  |  |  |  |
| --- | --- | --- | --- | --- |
| **Prioritāte** | **Piederība savai valstij, novadam, skolai.** | | | |
| Mērķis | Veicināt izglītojamajiem apzināties savu nacionālo, valstisko un personisko piederību un identitāti. | | | |
| Novērtēšanas kritēriji | * Izprot piederību savai skolai, novadam, pilsētai, valstij; * Ir pilnveidotas zināšanas par latviešu tautas mūziku un tradīcijām; * Zina un prot cieņpilni izturēties pret valsts simboliem; * Izglītojamie ir iepazinušies ar mūziķiem un komponistiem – novadniekiem; * Piedalās valstij, novadam un skolai nozīmīgos pasākumos. | | | |
| Uzdevumi | | Atbildīgais | Laiks | Audzināšanas darba virziens |
| Iepazīties ar Iekšējās kārtības noteikumiem un skolas darbības procesa organizāciju. | | Specialitāšu pedagogi | Septembris, janvāris | Virzieni:  Piederība valstij;  Pilsoniskā līdzdalība.  Tikumi:  solidaritāte, cieņa, atbildība, gudrība, drosme, godīgums, savaldība. |
| Pārrunās ar pedagogu aktualizēt izglītojamo tiesības un pienākumus izglītības iestādē. | | Specialitāšu pedagogi | Septembris, janvāris |
| Piedalīties Valsts svētku pasākumos novadā. | | Specialitāšu pedagogi | Novembris |
| Organizēt Latviešu mūzikas koncertu mūzikas skolā. | | K.Borozdina, specialitāšu pedagogi | Novembris |
| Organizēt erudīcijas konkursus par latviešu tautas mūziku, latviešu komponistiem, tradīcijām. | | K.Borozdina, D.Dārziņa | Novembris, marts |
| Pārstāvēt savu skolu un novadu konkursos, meistarklasēs. | | Priekšmetu pedagogi | Pēc darba plāna visu gadu. |

|  |  |  |  |  |
| --- | --- | --- | --- | --- |
| **Prioritāte** | **Sevis izzināšana un pilnveidošana** | | | |
| Mērķis | Izglītojamo individuālo spēju pilnveidošana pašvadītas mācīšanās procesā | | | |
| Novērtēšanas kritēriji | * Izglītojamie apzinās savas spējas un prasmes; * Patstāvīgi prot pielietot iegūtās zināšanas praktiskajā darbībā; * Apzinās savu individualitāti. Prot saskatīt pozitīvo sevī; * Prot analizēt un novērtēt savus panākumus un neveiksmes, savas vērtības, vajadzības un iespējas; * Apzinās savas darbības sekas. | | | |
| Uzdevumi | | Atbildīgais | Laiks | Audzināšanas darba virziens |
| Individuālas sarunas izglītojamajam ar pedagogu par savu prasmju un spēju apzināšanos un to pilnveidošanas iespējām. | | Priekšmetu pedagogi | Visu gadu pēc nepieciešamības | Virzieni:  Sevis izzināšana un pilnveidošana;  Piederība valstij: Ģimene.  Veselīga vide  Tikumi:  solidaritāte, cieņa, atbildība, gudrība, centība, godīgums, mērenība. |
| Individuālas sarunas izglītojamajam ar pedagogu par uztura un veselīga dzīves veida ietekmi uz mācību procesu un instrumenta spēles apguvi | | Specialitāšu pedagogi | Visu gadu pēc nepieciešamības |
| Priekšmetu pedagogiem kopā ar izglītojamo noteikt apgūstamā darba prioritātes un *Mācīšanās soļus*  rezultātu sasniegšanai | | Priekšmetu pedagogi | Visu gadu |
| Izveidot atgādnes teorētiskajos mācību priekšmetos. | | Teorētisko priekšmetu pedagogi | Visu gadu pēc nepieciešamības |
| Sadarbībā ar vecākiem, plānot laiku izglītojamā mājas darba apguvei instrumenta spēlē, veidot atgriezenisko saiti. | | Priekšmetu pedagogi | Visu gadu |
| Patstāvīgā darba pārbaudījumi, koncerti. | | Priekšmetu pedagogi | Pēc darba plāna |

7.3. Audzināšanas darba plānā ietverto prioritāšu īstenošana 2021./2022.mācību gadā:

|  |  |  |  |  |
| --- | --- | --- | --- | --- |
| **Prioritāte** | **Izglītības iestādes tēla veidošana un popularizēšana sabiedrībā** | | | |
| Mērķis | Veicināt izglītojamo iesaisti savas skolas tēla veidošanā un popularizēšanā | | | |
| Novērtēšanas kritēriji | * Izglītojamie apzinās savu lomu izglītības iestādes tēla veidošanā; * Izglītojamie aktīvāk iesaistās skolas rīkotajos pasākumos un sabiedriskajā darbībā; * Paaugstināta izglītojamo līdzatbildība izglītības iestādē notiekošajos procesos; * Pieaug vecāku un sabiedrības informētība par norisēm izglītības iestādē. | | | |
| Uzdevumi | | Atbildīgais | Laiks | Audzināšanas darba virziens |
| Visu programmu izglītojamajiem piedalīties konkursos. | | Priekšmetu pedagogi | Visu gadu ( pēc darba plāna) | Virzieni:  Piederība valstij ( skolai);  Sevis izzināšana un pilnveidošana;  Pilsoniskā līdzdalība.  Tikumi:  solidaritāte, laipnība, cieņa, atbildība, gudrība, centība. |
| Organizēt tikšanos ar skolas absolventiem -profesionāliem mūziķiem. | | Priekšmetu pedagogi | Novembris, decembris, februāris |
| Mudināt izglītojamos sagatavot informāciju novada mājas lapai par dalību konkursos, festivālos, meistarklasēs utt. | | Teorētisko priekšmetu pedagogi | Visu gadu |
| Organizēt koncertus ārpus skolas telpām ar mūzikas skolas izglītojamo piedalīšanos. | | Priekšmetu pedagogi | Visu gadu ( pēc darba plāna) |
| Organizēt *Mazo ciemiņu dienas* pirmsskolas un vispārizglītojošo izglītības iestāžu 1.klašu audzēkņiem. | | K.Borozdina | Aprīlis, maijs |

|  |  |  |  |  |
| --- | --- | --- | --- | --- |
| **Prioritāte** | **Skatuves un uzstāšanās kultūra** | | | |
| Mērķis | Veicināt izglītojamo izpratni par skatuves kultūru un sekmēt estētisko audzināšanu. | | | |
| Novērtēšanas kritēriji | * Iestādē ir aktualizēts informatīvs materiāls par to, kas ir *koncertapģērbs*; * Izglītojamie zina, izprot un ievēro pareiza koncertapģērba kultūru; * Izglītojamie zina un ievēro uzstāšanās kultūras pamatprincipus; * Izglītojamie apzinās sevi gan kā mākslinieku, gan klausītāju. Zina un ievēro uzvedības kultūru pasākumos. | | | |
| Uzdevumi | | Atbildīgais | Laiks | Audzināšanas darba virziens |
| Pedagogu sanāksmē pārrunāt koncertapģērba koncepciju mācību pārbaudījumos un koncertos, aktualizēt informatīvo materiālu par skatuves apģērbu. | | Priekšmetu pedagogi | Augusts | Virzieni:  Sevis izzināšana un pilnveidošana;  Pilsoniskā līdzdalība.  Tikumi:  solidaritāte, cieņa, atbildība, gudrība, centība. |
| Priekšmetu pedagogi veic pārrunas ar izglītojamajiem par skatuves apģērbu un kultūru. | | Priekšmetu pedagogi | Septembris, decembris, ( pēc nepieciešamības) |
| Veicināt izglītojamā kā mūzikas klausītāja izpratni par apģērba ētiku un uzvedības normām kultūras pasākumos. | | Priekšmetu pedagogi | Septembris, decembris, aprīlis |
| Informēt izglītojamo vecākus par to, kāds ir skatuves apģērbs mūzikas skolā ( ievērojot katra instrumenta specifiku). | | Priekšmetu pedagogi | Septembris |
| Kopā ar jaunāko klašu izglītojamajiem veikt praktiskas darbības uzstāšanās prasmju apguvei ( uziešana, noiešana no skatuves, paklanīšanās, stāja). | | Priekšmetu pedagogi | Decembris, aprīlis |
| Pēc uzstāšanās vai koncerta apmeklējuma pārrunāt skatuves un uzvedības kultūru attiecīgajā pasākumā. | | Priekšmetu pedagogi | Visu gadu |

**VIII. Ieteicamie audzināšanas darba pasākumi mācību gada ietvaros**

|  |  |
| --- | --- |
| Laiks | Pasākums |
| Septembris | * Zinību diena; * Izglītojamo iepazīstināšana ar skolas iekšējās kārtības noteikumiem, pienākumiem, tiesībām, mācību darba organizāciju; * Vecāku sapulces – vecāku iepazīstināšana ar skolas iekšējās kārtības noteikumiem, mācību darba organizāciju; * Patstāvīgā darba pārbaudījumi. |
| Oktobris | * Mācību ekskursijas; * Dalība konkursos, festivālos - reģiona, valsts un starptautiskā mērogā; * Skolotāju diena, skolas noformēšana svētkiem; * Senioru dienas koncerts; * Mācību pārbaudījumi; * Skolas padomes sanāksme. |
| Novembris | * Skolas telpu noformēšana Valsts svētkiem; * Dalība Valsts svētku koncertos novadā; * Latviešu mūzikas koncerts; * Erudīcijas konkurss; * Mācību pārbaudījumi; * Tikšanās ar skolas absolventiem; * Dalība konkursos, festivālos - reģiona, valsts un starptautiskā mērogā. |
| Decembris | * Skolas telpu noformēšana svētkiem; * Adventa laika koncerti; * Labdarības pasākums; * Koncerti novada iestādēs; * Sagatavošanas un 1.klašu koncerts mūzikas skolā; * Operas vai baleta izrādes apmeklējums * I semestra noslēguma pasākums; * Dalība konkursos, festivālos - reģiona, valsts un starptautiskā mērogā. |
| Janvāris | * Izglītojamo iepazīstināšana ar skolas iekšējās kārtības noteikumiem, pienākumiem, tiesībām, mācību darba organizāciju; * Valsts konkursi mūzikā un mākslā * Dalība konkursos, festivālos - reģiona, valsts un starptautiskā mērogā. |
| Februāris | * Projektu nedēļa; * Dalība konkursos, festivālos - reģiona, valsts un starptautiskā mērogā; * Mācību pārbaudījumi; * Tikšanās ar profesionāliem mūziķiem un/vai skolas absolventiem. * Vecāku nedēļa. |
| Marts | * Konkurss *Taustiņu pavasaris;* * Mācību pārbaudījumi; * Dalība *Komunistiskā genocīda upuru piemiņas dienas* pasākumā Ainažos; * Dalība konkursos, festivālos - reģiona, valsts un starptautiskā mērogā; * Mācību ekskursija. |
| Aprīlis | * Klases vakari, koncerti vecākiem; * *Ziemeļvidzemes pūšaminstrumentu spēles audzēkņu konkurss;* * Ģimeņu koncerts; * Skolas padomes sanāksme; * Mācību pārbaudījumi; * Dalība konkursos, festivālos - reģiona, valsts un starptautiskā mērogā; * Koncerts *Spēlē zēni.* |
| Maijs | * Klases vakari, koncerti vecākiem; * 1. un 4. maijs - Latvijai nozīmīgi datumi; * *Mazo ciemiņu diena;* * Dalība konkursos, festivālos - reģiona, valsts un starptautiskā mērogā; * Jaunāko klašu koncerts *Es savai māmiņai;* * Pavasara lielkoncerts Ainažos; * Mācību gada noslēguma pārbaudījumi; * Izlaidums; * Mācību gada noslēguma pasākums, labāko audzēkņu sumināšana; * Jauno audzēkņu uzņemšana. |

**IX. Noslēguma jautājumi**

9.1. Izmaiņas, papildinājumus un grozījumus audzināšanas darba plānā apstiprina izglītības iestādes direktore;

9.2. Pielikumā:

9.2.1. Nr.1 2019./2020.mācību gada izvirzīto prioritāšu rezultāti un izvērtējums;

9.2.2. Nr.2 2020./2021.mācību gada izvirzīto prioritāšu rezultāti un izvērtējums;

9.2.3. Nr.2 2021./2022.mācību gada izvirzīto prioritāšu rezultāti un izvērtējums.

Direktore K.Borozdina

Pielikums Nr.1.

**2019./2020.mācību gada izvirzīto prioritāšu rezultāti un izvērtējums**

**Prioritāte: Ģimene – tās loma mācību procesā un sadarbībā ar skolu**

**Rezultāti:**

Specialitāšu pedagogi regulāri sadarbojas ar izglītojamā vecākiem, informē par sekmēm, sasniegumiem, veicamajiem darbiem. Sniedz ieteikumus mācību procesa uzlabošanai, palīdz saplānot laiku.

Jaunāko klašu audzēkņu vecākiem pedagogi organizēja atklātās nodarbības, lai būtu skaidrāka izpratne par to, kas tiek prasīts no izglītojamā, kā kopt instrumentu, kā jāveic mājas darbi, kam jāpievērš uzmanība.

Skolas jubilejas ietvaros tika organizēts koncerts, kurā ar priekšnesumiem tika piesaistītas arī ģimenes. Diemžēl, pamatojoties uz epidemioloģisko situāciju valstī, pavasarī nenotika *Ģimeņu koncerts,* jaunāko klašu koncerts *Es savai māmiņai,* klašu vakari un koncerti vecākiem un citi pasākumi.

**Prioritāte: Karjeras izglītības atbalsta pasākumu plānošana un veicināšana**

**Rezultāti:**

Tā kā skolā vairāki pedagogi ir arī koncertējoši un profesionāli mūziķi Latvijā atpazīstamos kolektīvos, izglītojamie ir informēti par mūziķa karjeras iespējām. Skolā ir izvietots arī atsevišķs informācijas stends, kurā ir visa pieejamā informācija par turpmākās izglītības iespējām kādā no mūzikas vidusskolām.

Skolas audzēkņi spēlē novada kultūras un izglītības iestāžu orķestros kopā ar skolas absolventiem.

Gatavojoties skolas jubilejas koncertam, vairāki priekšnesumi tika veidoti tā, lai tajos kopā muzicētu gan audzēkņi un pedagogi, gan arī absolventi, kuri topošajiem mūziķiem bija lielisks piemērs.

Decembrī un februārī skolā ar meistarklasēm, lekciju *Mana dzīve mūzikā* un koncertu uzstājās *Trio Momentum*, kura sastāvā ir viens no Latvijā vadošajiem fagotistiem Jānis Semjonovs ( mūsu skolas absolvents), flautiste Maija Zandberga un pianists Rihards Plešanovs. Viņu vadītajās meistarklasēs piedalījās mūsu skolas audzēkņi, ar kuriem kopā tika sniegts arī koncerts. Pēc pasākuma būtiski uzlabojās izglītojamo sekmes, paaugstinājās motivācija sasniegt labākus rezultātus. Izglītojamie lielāku uzmanību sāka pievērst akadēmiskās mūzikas izpildītājiem un koncertiem.

Šajā mācību gadā izglītojamie ir piedalījušies dažādos konkursos, taču, *Covid 19* ierobežojumu dēļ, daļa no plānotajiem pasākumiem tika atcelti.